**ОПИС И ТЕХНИЧКА ДОКУМЕНТАЦИЈА**

Предмет поступка јавне набавке су услуге електронских комуникација МОБИЛНА И ФИКСНА ТЕЛЕФОНИЈА број набавке: **OSU-I/2025**, за две године и то за 2025. и 2026. год, у свему према техничкој спецификацији.

**Техничка спецификација**

\* Под предметном услугом подразумева се пружање услуге коришћења мобилних (GSM, GPRS, UMTS(3G, 4G, ili 5G) и фиксних (ISDN, POTS, BBTF, ili OPTIČKA) телекомуникација за потребе радно ангажованих код Наручиоца.

\* Услуга мобилне телефоније омогућава разговор, као и слање смс и ммс порука у мрежи и ван мреже мобилног оператера у земљи и иностранству, затим разговора према фиксним телефонским линијама, могућност коришћења интернета кроз предметну услугу, проверу стања рачуна и коришћење корисничког сервиса код понуђача као и све остале услуге обухваћене мобилном телефонијом, а које Наручилац користи у току трајања уговора.

\* Услуга се пружа оквирном броју од 111 непосредних мобилних корисника и 6 фиксних линија, квалитетно, према важећим стандардима из ове области.

\* Наручилац може повећати, односно смањити број претплатничких бројева.

\* Понуђач се обавезује да ће обезбедити Наручиоцу коришћење услуга ГСМ мреже на начин и под условима утврђеним уговором о предметној јавној набавци за све претплатничке бројеве као и за сваки нови претплатнички број.

\* Предметна услуга пружа се кроз **4 (четири) пакета** за мобилне услуге које одређују и нуде понуђачи (достављањем описа тарифних пакета у својим понудама), по унапред предвиђеној спецификацији и ценама од стране Наручиоца, а чији су непосредни корисници радно ангажовани код Наручиоца, подељени у групе. У зависности од групе корисника, разликује се цена сваког од пакета која представља и висина одобрене претплате (односно највиши износ месечног рачуна непосредних корисника), као и понуђени опис тарифног пакета од стране мобилног оператера. Сав непотрошен износ месечне претплате не преноси се у наредни месец.

\* Уговор се закључује на период од **24 месеца**, од дана потписивања обе уговорне стране, уколико буду за то обезбеђена финансијска средства.

\* у случају промене оператера, евентуални трошкови преноса бројева иду на терет изабраног оператера, задржавање постојећих бројева, укључујући и префикс, тј. да сви бројеви у групи остану непромењени;

\* понуђачи морају бити регистровани у РАТЕЛ-у за обављање тражених услуга (услов се доказује достављањем потврде - дозволе Рател-а о упису у регистар оператера)

\* могућност преласка фиксне телефоније са ИСДН, ПОТС, ББТФ на ОПТИЧКУ везу без надокнаде, трошкови преласка иду на терет изабраног оператера.

\* Понуђач се обавезује да, осим онога што сам нуди у оквиру описа сваког тарифног пакета, свим њиховим непосредним корисницима омогући следеће:

1. Сви разговори тарифирају се у секундама.

2. Заузећа позива и позиви на које није одговорено се не тарифирају.

3. Позиви и СМС поруке у корисничкој пословној мрежи из списка наручилаца тарифира се са 0,00 дин./мин без ограничења, односно 0,00 дин/СМС без ограничења, у оном броју у којем их понуде понуђачи у оквиру својих спецификација за сваки од пакета.

4. Бесплатни позиви специјалних служби (полиција, хитна помоћ, ватрогасци...).

5. Бесплатни позиви и бесплатна успостава везе према корисничком сервису понуђача (мобилног оператера).

6. Цена успоставе везе према свим мрежама у домаћем саобраћају (укључујући и фиксне линије) тарифира се са 0,00 дин. у оквиру пакета.

7. Саобраћај за пренос података сме бити активан на свим бројевима. За кориснике пакета 1- 4 је предвиђена одређена количина бесплатног интернет саобраћаја по сваком броју по пуној брзини, а након тога неограничено бесплатно по смањеној брзини. Услуга саобраћаја за пренос података у националном саобраћају на броју мора бити 0,00 динара.

8. Минимални износ буџета за бенефицирану набавку телефона износи 700.000,00 дин без ПДВ-а.

9. Могућност активације роминга за пакете.

**КРИТЕРИЈУМ ЗА ДОДЕЛУ УГОВОРА**

Додела уговора ће се извршити применом критеријума „економски најповољнија понуда“. Сви наведени елементи критеријума чине укупно 100 пондера (бодова). Наручилац ће доделити уговор Понуђачу чија понуда буде остварила највећи број пондера.

Елементи критеријума су:

1. Понуђени пакети од 1 – 4. укупно 75 пондера.

|  |  |  |  |
| --- | --- | --- | --- |
| Р.б. | Назив | **Опис пакета** | **Количина** |
| **1** | Пакет 1 | Неограничени бесплатни разговори унутар групе наручиоца за фиксне и мобилне телефоне, минути и поруке ка свим мрежама у Србији 250/250, затим 1ГБ интернета по максималној брзини, након чега се наставља бесплатно коришћење интернета по смањеној брзини до краја текућег месеца | **37** |
| **2** | Пакет 2 | Неограничени бесплатни разговори унутар групе наручиоца за фиксне и мобилне телефоне, минути и поруке ка свим мрежама у Србији 400/400, затим 2ГБ интернета по максималној брзини, након чега се наставља бесплатно коришћење интернета по смањеној брзини до краја текућег месеца. | **53** |
| **3** | Пакет 3 | Неограничени бесплатни разговори унутар групе наручиоца за фиксне и мобилне телефоне, Неограничен број бесплатних минута разговора према свим националним мобилним мрежама и фиксној мрежи у оквиру дефинисане претплате Неограничен број бесплатних СМС порука по броју, затим 10 ГБ интернета по максималној брзини, након чега се наставља бесплатно коришћење интернета по смањеној брзини до краја текућег месеца | **20** |
| **4** | Пакет 4 | Неограничени бесплатни разговори унутар групе наручиоца за фиксне и мобилне телефоне, Неограничен број бесплатних минута разговора према свим националним мобилним мрежама и фиксној мрежи у оквиру дефинисане претплате Неограничен број бесплатних СМС порука по броју, затим 25 ГБ интернета по максималној брзини, након чега се наставља бесплатно коришћење интернета по смањеној брзини до краја текућег месеца | **1** |
| **5** | Фиксна мрежа | Фиксне линије на две локације и то Вука Караџића бр. 8 и 6 Октобра бр. 9, са могућношћу преноса на нову локацију на адреси: Милоша Обреновића 2. | **7** |

Збир свих пакета чини 75 пондера који ће се обрачунавати на следећи начин:

**најнижа понуђена цена Х максималан број пондера цена из понуде која се рангира.**

1. Цене саобраћаја након потрошених бесплатних минута разговора и бесплатних СМС порука укупно 10 пондера

2.1. Цена позива ка МТС мрежи (дин/сек), 2 пондера

2.2. Цена позива ка Yettel мрежи(дин/сек), 2 пондера

2.3. Цена позива ка А1 мрежи (дин/сек), 2 пондера

2.4. Цена позива ка фиксним линијама (дин/сек), 2 пондера

2.5. Цена СМС поруке у домаћем саобраћају (дин), 2 пондера

Вредновање понуда за сваки од елемента критеријума од 2.1 до 2.5 израчунава се по формули:

**најнижа понуђена цена Х максималан број пондера цена из понуде која се рангира.**

1. **Износ буџета за бенефицирану набавку телефона\_\_\_\_\_\_\_\_\_\_\_\_\_ дин са ПДВ-ом.**

Вредновање буџета за бенефицирану набавку телефона израчунава се по формули:

**највиши понуђени буџет Х максималан број пондера.**

Уколико две или више понуда имају једнак број пондера, најповољнијом ће се сматрати понуда оног понуђача који је понудио већи буџет за бенефицирану набавку мобилних телефонских апарата.

Обрачун приликом пондерисања ће се вршити на две децимале.

Понуђене цене су фиксне за време трајања уговореног периода. Цене за услуге које нису наведене у понуди обрачунавају се и фактуришу према ценовнику оператера за пословне кориснике важећем на дан промета услуге, односно према посебној понуди оператера уколико је иста повољнија од важећег ценовника. Важећи ценовник и посебна понуда морају бити доступни појединачном наручиоцу.

НАПОМЕНА: Најнижа понуђена цена коју понуђачи исказују у својим понудама не може бити 0,00 динара због немогућности бодовања. Из тог разлога, понуђачи у понудама би требало да искажу понуђену цену у две децимале, која може бити минимум 0,01 динара.

**Понуђене цене служе само за сврху рангирања и пондерисања.**

**Оквирни споразум се закључује на износ процењене вредности предметне набавке - партије, по ценама из Обрасца структуре цене, максимално 24 месецa од дана закључења уговора или до истека финансијских средстава.**